text: Også Nordtyskland ramt af storm: Historisk mølle blæst omkuld
  29 oktober 2017 kl. 08.31
  Nordtyskland har også været ramt af storm, og også der er der meldinger om masser af væltede træer og trampoliner på afveje. Værst gik det ud over en gammel mølle.
  Nattens storm ramte også Nordtyskland. Også her ramte stormen med vindstød af orkanstyrke, som har betydet masser af væltede træer og flyvende trampoliner, men heller ikke i Tyskland er der meldinger om alvorligt tilskadekomne.
  Værst gik det til i nordfrisiske Oldensvort, hvor den historiske mølle Catharina fra 1786 fik hele den øverste del af møllen blæst af under den voldsomme storm.
  
  
  